

**הסנדוויץ' הרעב**

**על ההצגה:**

אם סנדוויץ׳ יכול להיות רעב אז גם מפלצת יכולה להתאהב. ואם האיש גר בבית, אז איפה הבית גר?

# הצגה על איש ואישה שרצו לכתוב סיפור, נסחפו, ריחפו, צללו, זללו וחיו באושר ועושר עד עצם היום הזה.

# תאטרון בובות, ליצנות וחפצים, המזכיר לנו שאפשר ליצור משהו מכל דבר ושכל המצאה, תחילתה במשחק.

# מאת: [שי פרסיל](https://www.traintheater.co.il/he/about/artists/2982?position=53&list=uThXzbroOaSsFiLT6X50g7rDV_w1VgK3-QwbpqFpSJY) [וג׳רמי רבון](https://www.traintheater.co.il/he/about/artists/2981?position=9&list=bUSzHDYyMQ1iLLpkLTpLILeH4RhAQK0I4ITR9PPuKlM)

# כתיבה, בימוי ושפה חזותית: שי פרסיל

# עיצוב, משחק והפעלה: [ג׳רמי רבון](https://www.traintheater.co.il/he/about/artists/2981?position=9&list=RGqEf4GhzfCNh-vGY6vaGBu7fzORmTK7_GLeJc94eiU) ושי פרסיל

# ליווי אמנותי: [מרית בן ישראל](https://www.traintheater.co.il/he/about/artists/316)

# פיתוח ובניית תפאורה: איתמר מנדס פלור

# מוזיקה ועיצוב תאורה: [דן קרגר](https://www.traintheater.co.il/he/about/artists/186?position=0&list=SCdh7xBmHS7D5BJzRwdL-D4GcrDhDJuUlcuvzAXcO-s)

# סדנת דיבור: נעמי יואלי

# הפקה: תיאטרון הקרון

**גילאים:** 4-9 ולכל המשפחה

**כמות קהל: 180**

**מפרט טכני:**

זמן הקמה: 2.5 שעות, זמן פירוק: 1.5 שעות

במה- רוחב: 4.5 מ׳, עומק: 3.5 מ׳, גובה תקרה: 2.5 מ׳

החשכה - מומלץ, לא חובה.

ישיבה מדורגת

נקודת חשמל

פריקת ציוד קרובה

**על היצירה:**

האם ניסיתם פעם לכתוב סיפור? לשבת מול דף ריק ולהמציא מילים, דמויות ועלילות? לא כל כך פשוט, נכון? ההצגה הסנדוויץ' הרעב, היא הצגה על איך עושים הצגה, איך ממציאים סיפורים ומספרים אותם על הבמה. ג'רמי הוא סופר שמנסה לכתוב סיפור, ושי היא המוזה של היצירה לפעמים עוזרת, לפעמים מבלבלת ולפעמים מפריעה, אבל רק יחד, בשיתוף פעולה, הם יצליחו במשימה לספר סיפור, על איך כותבים סיפור.

ילדים הם יוצרים באופן טבעי, הם ממציאים, משחקים, מציירים ומספרים סיפורים, אבל לפעמים גם להם קשה, ציור שלא מצליח, הצגה שלא מצליחים להבין. דרך הצפייה בהצגה אפשר לנהל שיח עם הילדים על תהליכי יצירה, כיצד מתחילים, איך תמיד אפשר להתחיל מחדש גם כשלא מצליחים, איך לפעמים יוצאים דברים לא צפויים מהרעיון הראשוני שלנו, והכי חשוב איך הדמיון הוא הכוח המוביל של כל יצירה!

**על השפה האמנותית:**

* ההצגה משלבת תיאטרון בובות וחפצים עם ליצנות ותנועה. השחקנים רוקדים, מטפסים, משחקים בחפצים ובובות ואפילו שרים.
* השפה העיצובית היא פשוטה : כסא, בקתת עץ, שולחן ופח ניירות בוראים עולמות מופלאים. הרהיטים משתנים בהתאם לסיפור ומראים כיצד הדמיון יכול להפוך שולחן כתיבה לבית, ים ומגדל...
* גם הניירות שנועדו לכתיבת הסיפורים הם חומר מרכזי בהצגה: הנייר הוא עשן בארובה, שלג, כתר לנסיכה וגם ציפורניים למפלצת!

**על היוצרים:**

שי פרסיל, יוצרת בתחום התיאטרון החזותי וג'רמי רבון, בובנאי, איש קרקס ואקרובלנס נפגשו בחממה של תיאטרון הקרון וכמו בהצגה פעלו יחד במשך שנה, גנזו סיפורים והוסיפו חדשים ובעיקר נהנו מהתהליך ומהעבודה המשותפת, הנאה שמשתקפת במופע!

**הכנת הילדים לפני הצפייה:**

* לספר על ההצגה:

איך לדעתכם כותבים סיפור?

בהתחלה יש רעיון: ״היה היה ….איש!״

ואז יש עוד רעיון: ״האיש רצה...״

ועוד רעיון: ״אבל הוא לא יכול היה להגיע לזה כי...״

ועוד רעיון ועוד רעיון…

הסיפור לוקח אותנו למסע אל מקומות, שלא חשבנו שנגיע אליהם כשרק התחלנו לכתוב אותו. לפעמים אנחנו מופתעים: "איזה יופי של סיפור!" ולפעמים אנחנו לא יודעים אם נצליח בכלל לסיים אחרי שהסתבכנו איתו כל כך… אז אנחנו מתחילים מחדש, תמיד יש עוד סיפורים לספר ומאוד מאוד כיף להמציא אותם יחד!

**מה כדאי לעשות ממש ממש לפני שמתחילים לצפות בהצגה:**

* לאכול, לשתות ו...כל הדברים שצריך לפני
* להקריא את רשימת הלא כדאי והכדאי:

|  |  |
| --- | --- |
| **לא כדאי** | **כדאי** |
| 1. **לקום (כי זה מסתיר לאחרים)**
2. **לדבר עם חברים (כי זה מפריע להקשיב)**
3. **לאכול (כי קשה להתרכז)**
4. **לדבר בטלפונים (כי תמיד אפשר אחרי)**
5. **\_\_\_\_\_\_\_\_\_\_\_ (תוסיפו אתם)**
 | 1. **להקשיב**
2. **לצחוק**
3. **לחשוב**
4. **להרגיש**
5. **\_\_\_\_\_\_\_\_\_\_\_\_\_\_ (תוסיפו אתם)**
 |

**מה כדאי לעשות עם הילדים אחרי שרואים את ההצגה:**

להקריא את רשימת הדברים המיוחדים בהצגה:

בהמצאות וסיפורים הכול אפשרי:

1. ידיים יכולות לברוח
2. איש יכול לעוף
3. מפלצת יכולה לאהוב צבע ורוד
4. סנדוויץ׳ יכול להיות רעב
5. בית גם צריך לגור באיזה מקום

 ו…תוסיפו אתם: רעיון \_\_\_\_\_\_\_\_\_\_\_\_\_\_ ועוד רעיון \_\_\_\_\_\_\_\_\_\_\_

**יצירה בעקבות ההצגה:**

* קומיקס- ספרו את הסיפור של הדמויות בקומיקס שלנו, אח"כ צבעו ואם יצא ממש מוצלח, שלחו לנו תמונה.
* סיפור בהמשכים עם נייר מקופל: ילד רושם משפט על נייר ומקפל אותו כאשר הוא משאיר את המילה האחרונה של אותו משפט חשופה עבור הילד שיושב לידו להשלים וכן הלאה. בסוף פותחים את הסיפור ומקריאים מה יצא (אם הילדים לא יודעים לכתוב אפשר גם בציור או בע"פ).

**מוזמנים לכתוב לנו בעקבות ההצגה:**

**לשלוח לנו ביקורות שלכם ושל הילדים על ההצגה – אנחנו אוהבים שמחמיאים לנו, וגם מוכנים להשתפר. אפשר לשלוח לנו תמונות של היצירה, שגם אנחנו נוכל לראות.**

**למשלוח הביקורת, מידע נוסף והזמנות:**

 **02-5618514 אלה 113 / עטרה 111 / 050-3352525**

**train@traintheater.co.il**